Po úspešnom jarnom kole webinárov sme sa Vám rozhodli predstaviť ďalšie 4 témy. Tentoraz sme vybrali viac ako aktuálne témy protikorupčný management, bezpečnosť informácií, riadenie rizík bezpečnosti informácií a manažment služieb.
Webinármi Vás prevedú medzinárodne uznávaní tréneri, ktorí Vás nielen obohatia o nové informácie a podelia sa s Vami o svoje skúsenosti, ale tiež Vám dajú priestor pre otázky a diskusiu na danú tému. Ak chcete získať základný prehľad o spomenutých témach, rozšíriť si obzory alebo zistiť, či je nami ponúkaný kurz na túto tému pre Vás vhodný, neváhajte sa prihlásiť.
Úvodný seminár ISO 37001 Vám predstaví základné pojmy systému protikorupčného manažmentu (Anti-bribery Management systems – ABMS). Na tomto webinári Vás prevedieme úvodom do systémov protikorupčného manažmentu (ABMS) podľa ISO 37001. Ak chcete získať vedomosti o hlavných procesoch systémov protikorupčného manažmentu (ABMS), je pre Vás náš webinár jasnou voľbou.
V poradí už druhý úvodný webinár ISO / IEC 27001 Vám predstaví základné pojmy systému riadenia bezpečnosti informácií (ISMS) a umožní Vám pochopiť kľúčové časti ISMS a výhody, ktoré môžu podniky aj organizácie verejnej správy implementáciou ISMS získať.
Norma ISO / IEC 27005 poskytuje návod pre zavedenie systematického prístupu k riadeniu rizík bezpečnosti informácií (ISRM – Information Security Risk Management), ktorý je nevyhnutný pre identifikáciu požiadaviek na bezpečnosť informácií, ako aj k vytvoreniu účinného systému riadenia bezpečnosti informácií podľa ISO / IEC 27001. Počas nášho webinára získate povedomie o základných pojmoch a procesoch riadenia bezpečnosti informácií.
Zaujímate sa o riadenie služieb, IT služieb, či o hlavné procesy systému manažmementu služieb (SMS)? Potom je tento webinár presne pre Vás. Počas 1,5 h Vás prevedieme úvodom do systémov manažmentu služieb podľa normy ISO / IEC 20000 a predstavíme Vám základné pojmy, procesy i prínosy. Priestor bude samozrejme aj pre konkrétne otázky a diskusiu.
90 minút nabitých informáciami
Na našich bezplatných webinároch sa za hodinu a pol dozviete potrebné základy k jednotlivým témam a navyše dostanete priestor prebrať svoje konkrétne otázky s lektormi s medzinárodnou certifikáciou i dlhoročnou praxou. Pre účastníkov prvých seminárov ponúkame 30 minútovú konzultáciu zadarmo a k tomu 10% zľavu na ďalšie školenia.
Detailné informácie o seminároch, ale aj ďalších kurzoch, konzultáciách, certifikáciách a auditoch nájdete na našich webových stránkach www.krucek.cz, alebo nás kontaktujte na firstname.lastname@example.org , resp. na +420 608 002 671.